CELEX: 32019D0683
Language: bg
Date: 2019-04-09 00:00:00
Title: Решение (ЕС) 2019/683 на Съвета от 9 април 2019 година за оправомощаване на държавите членки да станат страни, в интерес на Европейския съюз, по Конвенцията на Съвета на Европа за интегриран подход към безопасността, сигурността и обслужването по време на футболни срещи и други спортни прояви (CETS № 218)

2.5.2019   
               
               
                  BG
               
               
                  Официален вестник на Европейския съюз
               
               
                  L 115/9
               
            
         РЕШЕНИЕ (ЕС) 2019/683 НА СЪВЕТА
         от 9 април 2019 година
         за оправомощаване на държавите членки да станат страни, в интерес на Европейския съюз, по Конвенцията на Съвета на Европа за интегриран подход към безопасността, сигурността и обслужването по време на футболни срещи и други спортни прояви (CETS № 218)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 87, параграф 1 във връзка член 218, параграф 6, втора алинея, буква а), подточка v) и член 218, параграф 8 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Конвенцията на Съвета на Европа за интегриран подход към безопасността, сигурността и обслужването по време на футболни срещи и други спортни прояви (наричана по-долу „конвенцията“) е съставена в Сен Дени на 3 юли 2016 г. и е открита за подписване и ратифициране от същата дата.
                  
               
                     (2)
                  
                  
                     Конвенцията има за цел да осигури безопасна, сигурна и гостоприемна среда по време на футболни срещи и други спортни прояви.
                  
               
                     (3)
                  
                  
                     Член 11, параграфи 2, 3 и 4 от конвенцията, който има за предмет националните футболни информационни звена, може да засегне общите правила или да промени техния обхват по смисъла на член 3, параграф 2 от Договора за функционирането на Европейския съюз (ДФЕС), тъй като тези разпоредби съвпадат с някои от задълженията, съдържащи се в Решение 2002/348/ПВР на Съвета (2).
                  
               
                     (4)
                  
                  
                     Подкрепата на Съюза за конвенцията е важна за борбата с насилието, свързано със спортни прояви, и ще допълни вече положените усилия в тази област чрез подкрепата на проекти в рамките на посветената на спорта глава от програма „Еразъм+“, създадена с Регламент (ЕС) № 1288/2013 на Европейския парламент и на Съвета (3).
                  
               
                     (5)
                  
                  
                     Съюзът не може да стане страна по конвенцията, тъй като страни по нея могат да бъдат само държави.
                  
               
                     (6)
                  
                  
                     Поради това държавите членки следва да бъдат оправомощени да подпишат и ратифицират конвенцията, като действат съвместно в интерес на Съюза, по отношение на частите на конвенцията, попадащи в изключителната компетентност на Съюза.
                  
               
                     (7)
                  
                  
                     Обединеното кралство и Ирландия са обвързани с Решение 2002/348/ПВР и поради това вземат участие в приемането на настоящото решение.
                  
               
                     (8)
                  
                  
                     В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към ДФЕС, Дания не участва в приемането на настоящото решение и не е обвързана от него, нито от неговото прилагане,
                  
               ПРИЕ НАСТОЯЩОТО РЕШЕНИЕ:
         
            Член 1
            Държавите членки се оправомощават да станат страни по Конвенцията на Съвета на Европа за интегриран подход към безопасността, сигурността и обслужването по време на футболни срещи и други спортни прояви (CETS № 218) във връзка с член 11, параграфи 2, 3 и 4 от нея.
         
         
            Член 2
            Адресати на настоящото решение са държавите членки.
         
         
            Съставено в Люксембург на 9 април 2019 година.
            
               
                  За Съвета
               
               
                  Председател
               
               G. CIAMBA
            
         
         
            (1)  Одобрение от 12 март 2019 г. (все още непубликувано в Официален вестник).
         
            (2)  Решение 2002/348/ПВР на Съвета от 25 април 2002 г. относно сигурността във връзка с футболни срещи с международно значение (ОВ L 121, 8.5.2002 г., стр. 1).
         
            (3)  Регламент (ЕС) № 1288/2013 на Европейския парламент и на Съвета от 11 декември 2013 г. за създаване на „Еразъм +“ — програма на Съюза в областта на образованието, обучението, младежта и спорта и за отмяна на решения № 1719/2006/ЕО, № 1720/2006/ЕО и № 1298/2008/ЕО (ОВ L 347, 20.12.2013 г., стр. 50).